બિટકોઇન તોડ પ્રકરણમાં ઝડપાયેલા પોલીસ ઇન્સ્પેક્ટર અનંત પટેલે રેગ્યુલર જામીન મેળવવા માટે અરજી કરી છે. જેની સામે સીઆઇડી ક્રાઇમે એફિડેવિટ કરી એવો ઘટસ્ફોટ કર્યો છે કે, બિટકોઇન તોડ પ્રકરણમાં અમરેલી એલસીબી પોલીસનો 30 ટકા હિસ્સો નક્કી કરવામાં આવ્યો હતો. ઉપરાંત, પીઆઇ અનંત પટેલે હવાલા મારફતે રૂ. 1,40,70,400 મેળવ્યા હતા. આ કેસમાં અનંત પટેલનો ગંભીર રોલ હોવાથી જામીન ન આપવા સીઆઇડીએ રજૂઆત કરી છે. બન્ને પક્ષે સુનાવણી પૂર્ણ થતા સ્પેશિયલ જજ પી.જે. તમાકુવાલાએ ચુકાદો ગુરુવારના રોજ જાહેર કરવાની મુદત આપી છે.